ચાર વર્ષની ઉંમરમાં મારિયાએ અનુભવ્યું કે જો તેણે રમવું હોય તો છોકરા જેવાં કપડાં પહેરવા પડશે. મારિયાના પિતા પોતાની પુત્રીની અંદર છુપાયેલી ખેલાડીને જોઈ શકતા હતા. મારિયાની મદદ કરવા માટે તેમણે પણ મારિયાને પોતાનો પુત્ર જાહેર કરી દીધો અને તેનું નામ ચંગેઝખાન રાખી દીધું. પછી ધીમે ધીમે જ્યારે મારિયા વધુ પ્રખ્યાત થવા લાગી ત્યારે તેનું આ રહસ્ય ખૂલી ગયું. લોકો જાણી ગયા કે તે છોકરો નહીં, બલકે છોકરી છે. આ વાતની જાણ થયા પછી તલિબાન તરફથી મારિયાને હત્યા કરી નાખવાની ધમકીઓ મળવા લાગી. તાલિબાનોએ મારિયાના પરિવાર પર આરોપ લગાવ્યો હતો કે પોતાની પુત્રીને પુત્ર તરીકે રજૂ કરીને અને તેને જાહેરમાં રમવાની તક આપીને બધાને શરમજનક પરિસ્થિતિમાં મૂકી દીધા છે.